Publication: Magyar Közlöny
Issue: MK-2001-43 (Year: 2001, Number: 43)
Era: 1990-2004
Section: 63/1992. (IV. 4.) Korm. rendelet 1. §-ának (1) bekezdésében megfogalmazott és átvállalt közfeladat alapján, a múlt
Paragraph Index: 720

1. A Közalapítvány vagyonának felhasználásáról, illetve az adott évben felhasználható összegről, az alapítványi célok támogatásáról a kuratórium dönt. A Közalapítvány vagyona — a törzsvagyon kivételével — felhasználható a Közalapítvány működési költségeinek fedezésére, az alapítványi célok megvalósulását szolgáló eszközök beszerzésére. A Közalapítvány támogat minden olyan kutatási megoldást, tevékenységet és szervezetet, amely a Közalapítvány céljainak eléréséhez értékes vagy jelentős, széles körben hasznosítható eredményt ígér. A Közalapítvány működési költsége az alapítványi célú tevékenység éves bevétele összegének 8%-os mértékét nem haladhatja meg. 2001. január 1-jétől a közalapítvány működési költsége az éves tervezett költségvetés kiadásainak 10%-os mértékét nem haladhatja meg. Ez az összeg tartalmazza a kuratórium és a Felügyelő Bizottság tagjainak tiszteletdíját és költségtérítését is.

Source: https://magyarkozlony.hu/hivatalos-lapok/63a6486779bfa5c8125bbc2c7dafef09d13bd214/dokumentumok/f3e0beebfd86ad9435a490bbc2a68d9a23bcac54/letoltes